armvectores/hy_wikipedia_2023 huggingface dataset:
Կրոնը Իտալիայում

Ըստ Eurobarometer-ի 2005 թվականի հարցման տվյալների, Իտալիայի բնակչության 74 %-ը հավատում է Աստծուն։


== Քրիստոնեություն ==
Քրիստոնեական դավանանքների շարքում ամենախոշորներն են՝

Հռոմի կաթոլիկ եկեղեցին,
Իտալիայում Աստծո ասամբլեան,
Ուղղափառությունը,
Իտալիայում ավետարանչական եկեղեցիների ֆեդերացիան,
Ուոլթենսսը,
Լյութերականությունը,
Բապտիստները,
Հիսունականները
Յոթերորդ օրվա ադվենտիստը։


=== Կաթոլիկություն ===
2003 թվականի մարտի 31-ի տվյալներով Հռոմի կաթոլիկ եկեղեցու ծխերի թիվը կազմում է 57 610 000-55 752 000 մարդ (Իտալիայի բնակչության մոտ 96,77 %-ը)։ Նրանցից ակտիվ են 33-38 %-ը, իսկ կաթոլիկների 10 % մասնակցում են եկեղեցական ծառայության։
Իտալիայի տարածքում գոյություն ունի 228 թեմ և 25.682 հռոմեակաթոլիկական եկեղեցու ծխականներ։


== Այլ ==


=== Եհովայի վկաներ ===
2008 թվականի տվյալներով Իտալիայում հաշվվում է մոտ 430.890 Եհովայի վկա, նրանցից 237 738 քարոզիչներ են։ Նրանք միավորված են 3.120 միավորներում։
Աստվածաշնչի հետազոտողների մեծամասնությունը Իտալիայում երկպառատկությունից հետո անցել են Ռութերֆորդի կողմը։ 1925 թվականին Իտալիայում եղել է Ռուտերֆորդի 150 հետևորդ։ Իտալիայում առաջին կոնգրեսը կայացել է 1925 թվականին, Պիներոլոյում։


=== Աստվածաշնչի հետազոտողներ ===
Իտալիայում Աստվածաշնչի առաջին հետազոտողները հայտնվել են 1903 թվականին։ Աստվածաշնչի հետազոտողների առաջին ժողովը կայացել է 1908 թվականին, Պիներոլոյում։
Այժմ Իտալիայում հաշվվում է Աստվածաշնչի հետազոտողների մի քանի եկեղեցի՝ Chiesa del Regno di Dio, La Chiesa Cristiana Millenarista, La Dawn Bible Students Association:


== Բուդդայականություն ==
Իտալիայում գոյություն ունի բուդդայականության երեք դպրոց.

Թխերավադա
Մախայանա
ՎաջրայանաՄիասին նրանք կազմում են Իտալական Բուդդայական միաբանությունը (Unione Buddhista Italiana, UBI, ԻԲՄ)։ ԻԲՄ-ն հիմնադրվել է 1985 թվականին Միլանում։ Սակայն Իտալիայի կառավարությունը երկար ժամանակ այս միությանը լուրջ չէր վերաբերվում։ Ճանաչում այն ստացել է միայն 1991 թվականին։ Նույն ժամանակ ստեղծվել է «Սոկա Հաքքայ» համալսարանը (Istituto Italiano Buddista: SGI-Italia), որը ներկայացնում էր իրենից Նիթիրեն Բուդդիզմ։
Համալսարանը հիմնադրվել է 1988 թվականին, իսկ ճանաչվել է պետության կողմից միայն 2000 թվականին։ Unione Buddhista Italiana տվյալներով Իտալիայում կա մոտ 60000 բուդդիստ (բնակչության մոտ 0.1%), նրանցից 10000-ը գաղթականներ են։


== Ծանոթագրություններ ==


== Գրականություն ==
Introvigne M.,  Zoccatelli P. Enciclopedia delle religioni in Italia. Torino: Elledici, 2013. 1240 p.
Obadia Lionel, Il buddhismo in occidente, Bologna, Il Mulino, 2009. ISBN 88-15128-66-2
Maria Vighi (a cura di) Le religioni nel mondo, Istituto Geografico De Agostini, Novara 2006
Գյոլլի

Անվան այլ կիրառումների համար տե՛ս՝ Գյոլլի (այլ կիրառումներ)Գյոլլի, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ինչ պատահեց

Ինչ պատահեց (անգլ.՝ What Happened), Հիլարի Քլինթոնի 2017 թվականի հուշագրություններն իր՝ ԱՄՆ դեմոկրատական կուսակցությունից առաջադրման և 2016 թվականի նախագահական ընտրություններին մասնակցության մասին։ Տպագրվել են 2017 թվականի սեպտեմբերի 12-ին Simon & Schuster հրատարակության կողմից։ Քաղաքական գործչի թվով 7-րդ գրական ստեղծագործությունն է։


== Բովանդակություն ==
Ըստ Նյու Յորք Թայմս-ի, գրքի նպատակն էր ցույց տալ ներքին հայացքն այն ուղղությամբ, թե ինչ նշանակություն ուներ Հիլարիի համար նախագահական ընտրություններին իր՝ որպես ԱՄՆ խոշորագույն կուսակցության առաջին կին թեկնածու մասնակցելը։ Նրա երրորդ հուշագրությունները՝ «Իմ կյանքի պատմությունը» (2003 թվական) և «Բարդ որոշումներ» (2014 թվական) հուշագրություններից հետո, ստացան վաղօրոք գովազդ՝ որպես «ամենաանձնական» գիրք՝ անմիջականության նոր մակարդակով։ Աշխատությունը նաև պետք է պարունակեր ինքնօգնության մի քանի գաղափարներ՝ տհաճ զգացողությունները վանելու համար։ Նախագահական ընտրություններում կրած պարտությունը բացատրվում է մի շարք գործոններով, ներառյալ՝ Հետաքննությունների դաշնային բյուրոյի ղեկավար Ջեյմս Քոմին, Ռուսաստանի Դաշնության նախագահ Վլադիմիր Պուտինը, ԱՄՆ նախագահ Բարաք Օբաման, զանգվածային լրատվության միջոցները, Բեռնի Սանդերսը և իր կողմնակիցները, կանաչների կուսակցությունից նախագահի թեկնածու Ջիլ Սթայնը, սեքսիզմը, սպիտակամորթների մեծամասնության հիասթափությունը և Հիլարիի սեփական սխալները։


== Ստեղծում ==
Նոր գրքի գոյության մասին Հիլարի Քլինթոնին հայտնի դարձավ 2017 թվականի փետրվարին, բայց այն ժամանակ այն ներկայացվում էր որպես քաղաքական գործչի սիրելի ասույթների մասին էսսեների հավաքածու՝ անցած ընտրությունների մասին փոքրիկ ակնարկներով։ Գրքի հրատարակման ֆինանսական պայմանները չէին ծածկվում, բայց ներկայացուցիչները եկամտի տեսանկյունից ակնկալում էին մեծ չափսի հոնորար։ Գրքի հրատարակման պայմանը այն մինչև աշնան վերջ գրելն էր, այլապես «հուշագրությունները կխորտակվեին այլ ընտրությունների հուշագրությունների տեղատարափից»։ Գրքի թեման և բովանդակությունը բացահայտվեցին 2017 թվականի հուլիսին Գրքի անվանման թարմացումից հետո՝ այն «Թվիթթեր» սոցիալական կայքում սարկազմիկ մեմերի օբյեկտ դարձավ։


== Շրջագայություն ==
2017 թվականի օգոստոսի 28-ին հայտնի դարձավ, որ Հիլարի Քլինթոնը սեպտեմբերի 18-ից մինչև դեկտեմբեր մասնակցելու է հյուսիսամերիկյան գրքային շրջագայությանը։ Քաղաքական գործիչը կայցելի քաղաք Վաշինգտոն, Կալիֆորնիա, Միչիգան, Իլինոյս, Վիսկոնսին, Ֆլորիդա, Ջորջիա, Մասաչուսեթս, Փենսիլվանիա, Վաշինգտոն, Օրեգոն նահանգները, ինչպես նաև կանադական Վանկուվեր, Մոնրեալ և Տորոնտո քաղաքները։ Նյու-Յորքում գրքի շնորհանդեսի ժամանակ քաղաքական ակտիվիստ Լաուրա Լումերը հարցեր տվեց ջարդած էլեկտրոնային փոստի, Բենգազիի իրադարձությունների և քաղաքական գործչի կարիերայի հակասական այլ շրջափուլերի մասին։


== Վաճառք ==
Գրքի թղթային տարբերակը վաճառքի մեջ դրվեց 2017 թվականի սեպտեմբերի 12-ին և միանգամից գրավեց Barnes & Noble և «Ամազոն» բեսթսելլերների ցանկի գագաթնակետ։


== Քննադատների արձագանքը ==
Ստեղծագործությունն առաջ բերեց զանգվածային լրատվության միջոցների հակադիր մոտեցումներ։


== Տես նաև ==
Հիլարի Քլինթոն


== Ծանոթագրություններ ==


== Արտաքին հղումներ ==
Պաշտոնական կայք
Ձևույթ

Ձևույթ (հին հունարեն՝ μορφή - «ձև»), իմաստային տեսակետից բառի անբաժանելի, այլևս չտրոհվող մասը, իմաստի ու ձևի տեսակետից լեզվի նվազագույն միավորը։


== Բառ և ձևույթ ==
Բառն ու ձևույթը լեզվական տարբեր իրակություններ են, ունեն և՛ նման, և՛ տարբեր հատկանիշներ։ Նրանք նման են նրանով, որ լեզվի իմաստային (իմաստակիր) միավորներն են, ունեն որոշակի հնչույթային (հնչյունական) կազմ։
Բառերն ու ձևույթներն իրարից տարբերվում են նրանով, որ.

բառերն արտահայտում են կոնկրետ իմաստ, մինչդեռ ձևույթների իմաստը կոնկրետ չէ, այլ ընդհանուր,
բառերն օժտված են քերականական ձևավորվածությամբ, ձևույթները՝ ոչ,
բառերը գործածության տեսակետից ինքնուրույն, անկախ միավորներ են, որոնցով նախադասություն են կազմում, հետևաբար մտնում են նախադասության մեջ, ձևույթները զուրկ են ինքնուրույնությունից և անկախությունից, մտնում են բառի կազմի մեջ, կազմում են բառի մի մասը, նրա բաղադրատարրը։


== Ձևույթների տեսակները ==
Ձևույթները բաժանվում են երկու տիպի՝ հիմնական և երկրորդական։


=== Հիմնական ձևույթներ ===
Հիմնական ձևույթը բառի նվազագույն, պարտադիր այն մասն է, որ պարունակում է բառի հիմնական բառական իմաստը։ Օրինակ՝ պտղաբանջարաբուծություն բառը կազմված է պտղ, բանջար, բուծ հիմնական ձևույթներից, որոնցից յուրաքանչյուրն իր մեջ պարունակում է բառի հիմնական ընդհանուր բառային իմաստը։
Հիմնական ձևույթները բառի բառային իմաստ պարունակող միավորներն են, որոնք հիմնականում հանդես են գալիս իբրև արմատներ` հնչյունափոխված կամ չհնչյունափոխված ձևերով։
Լեզվում ինքնուրույն գործածություն ունեցող ձևույթներն արմատական բառերն են, երբ արմատի և բառի բառային իմաստները համընկնում են, օրինակ` հայերեն բոլոր պարզ բառերը` սպիտակ, մարմին, դանդաղ, այգի և այլն։
Հիմնական ձևույթների մյուս մասը լեզվում ինքնուրույն գործածություն չունի։ Այդ կարգի միավորներն այն բառարմատներն են, որոնք ածանցման, բառաբարդման կամ մասնիկավորման շնորհիվ վեր են ածվում բառերի, օրինակ` վազ-ք - վազք, վազ-ել - վազել, հաց-թուխ - հացթուխ և այլն։


=== Երկրորդական ձևույթներ ===
Երկրորդական են կոչվում այն ձևույթները, որոնք արտահայտում են բառակազմական (ածանցային) կամ ձևակազմական (քերականական) իմաստներ։ Դրանք բառի կամ բառերի տարրերը կամ մասերն են։
Երկրորդական ձևույթները բաժանվում են՝ քերականական (կամ իրահարաբերական) ձևույթների և բառակազմական (ածանցային) ձևույթների։ Բառակազմական ու քերականական ձևույթները զուրկ են բառային ինքնուրույն իմաստից։
Բառակազմական իմաստներ արտահայտող երկրորդական ձևույթներն ածանցներն են և կոչվում են երկրորդական բառակազմական ձևույթներ։ Երկրորդական բառակազմական ձևույթները կամ ածանցները, միանալով հիմնական ձևույթներին (բառին կամ արմատին), փոխում են նրանց իմաստները և կազմում են նոր բառեր։ Օրինակ՝ անհանդուրժողականություն բառը կազմված է հանդուրժ հիմնական ձևույթից և -ան, -ող, -ական, -ություն երկրորդական բառակազմական ձևույթներից՝ ածանցներից։


== Տես նաև ==
Արմատ
Ածանց
Հոդակապ
Վերջավորություն


== Գրականություն ==
Մ. Աբեղյան, Հայոց լեզվի տեսություն, Երևան, 1965։
Է. Աղայան, Ընդհանուր և հայկական բառագիտություն, Երևան, 1984։
Ա. Սուքիասյան, Ժամանակակից հայոց լեզու, Երևան, 1982։
Հ. Պետրոսյան, Հայերենագիտական բառարան, Երևան, 1987։
(7914) 1978 UW7

(7914) 1978 UW7, աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 27-ին Միշել Օլմստեդի կողմից Պալոմարում։
Միջին հեռավորությունը Արեգակից կազմում է 2,445266 ա. մ., առավելագույնը մոտենում է 1,9194 ա. մ. հեռավորության վրա և հեռանում 2,9711 ա. մ.։ Արեգակի շուրջ մեկ ամբողջական պտույտ է կատարում 1396,65 երկրային օրվա ընթացքում, իր ուղեծրով շարժվելով միջինում 0,25776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7914) 1978 UW7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարմիլևո

Մարմիլևո (ռուս.՝ Мармылево, բաշկիրերեն՝ Мармылев), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սևսկի շրջան

Սևսկի շրջան (ռուս.՝ Севский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Սևսկ։


== Աշխարհագրություն ==
Շրջանի տարածքի մակերեսը կազմում է 1220 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17451 մարդ։ Բնակչության խտությունը կազմում էր 14,3 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իվան Լազարև

Իվան (Հովհաննես) Դավթի Լազարև ( հոկտեմբերի 17, 1820(1820-10-17) կամ 1820, Շուշի, Ռուսական կայսրություն - օգոստոսի 14, 1879(1879-08-14), Թիֆլիս, Կովկասի փոխարքայություն, Ռուսական կայսրություն), ռուսական բանակի հայազգի զինվորական գործիչ է, գեներալ-լեյտենանտ։ Ավարտել է Շուշիի գավառական ուսումնարանը։


== Ծառայությունը ==
1839 թվականին կամավոր, որպես շարքային ծառայել է 84-րդ Շիրվանյան հետևակային գնդում և կռվել Շամիլի լեռնականների դեմ։
1842 թվականին Կովկասյան պատերազմում խիզախության համար պարգևատրվել է Սուրբ Գևորգի IV աստիճանի շքանշանով։
1843 թվականին դառնում է պրապորշչիկ։
1850 թվականին նշանակվում է Մեխթուլինյան խանության կառավարիչ։
1854 թվականին նշանակվում է Դարգինյան շրջանի կառավարիչ։
1859 թվականից Միջին Դաղստանի Զորքերի հրամանատար և ժամանակավոր զինվորական կառավարության պետ։ Շամիլը հանձնվելուց առաջ անձամբ Գունիբ է կանչել Իվան Լազարևին հանձնվելու պայմանները քննարկելու և հանձնվել է նրան։
1860 թվականին Իվան Լազարևը ստանում է Գեներալ-մայորի կոչում։
1861 և 1863 թվականներին իր հեղինակության հաշվին, առանց արյունահեղության հանդարտեցրել է Դաղստանի խռովությունները։
1865 թվականից հրամանատարն էր և 1866-ից 21-րդ հետևակային դիվիզիայի պետը։
1866 թվականին Իվան Լազարևը ստանում է գեներալ-լեյտենանտի կոչում։
1868-1877 թվականներին պահեստային սպա էր Կովկասյան բանակի հրամանատարության տնօրինության տակ։
1877-1878 թվականների ռուս-թուրքական պատերացմի ժամանակ նշանակվել է Բայրաքդարյան զորաջոկատի պետ։ Գործուն մասնակցություն է ունեցել Ավլիարի ճակատամարտին, որից հետո նշանակվել է Կարսը պաշարած կորպուսի հրամանատար։ Գլխավորել է Կարսի գրոհը և գրավումը։
1877 թվականի Ալաջինյան բարձունքների համար մղված՝ հոկտեմբերի 3-ի ճակատամարտի համար պարգևատրվել է Սուրբ Գևորգի III աստիճանի շքանշանով, իսկ Կարսի գրավման համար Սուրբ Գևորգի II աստիճանի շքանշանով։ Լորիս-Մելիքովի՝ Ռուսաստան մեկնելուց հետո Լազարևին վստահվեց ռուսական առանձին գործող կորպուսի հրամանատարությունը, իսկ պատերացմի ավարտից հետո նա նշանակվել է Կովկասյան երկրորդ կորպուսի հրամանատար։
1879 թվականին Լազարևը նշանակվում է Ախալ-Թեքինյան էքսպեդիցիայի հրամանատար, սակայն իր զորաբանակին հասնելուն պես՝ օգոստոսի 14-ին մահանում է Չաթ գյուղում։Թաղված է եղել Թիֆլիսի հայկական Մայր վանքի բակում։ 1938 թվականին նրա գերեզմանը վանքի հետ միասին ոչնչացվել է, շիրիմը թալանվել է։


== Գրականություն ==
Айрапетов О. Внешняя политика Российской империи (1801—1914). Москва 2006 г. (ռուս.)
Терентьев М. А. История завоевания Средней Азии. (ռուս.)
Վ. Դիլոյան Լազարյանների հասարակական քաղաքական պատմությունից Երևան 1966 թ.


== Ծանոթագրություններ ==
Նորվեգիայի գեղարվեստի ազգային ակադեմիա

Նորվեգիայի գեղարվեստի ազգային ակադեմիա (նորվ.՝ Statens kunstakademi), գեղարվեստի ակադեմիա Նորվեգիայում, որն առաջարկում է եռամյա բակալավրի և երկամյա մագիստրոսի աստիճանի ծրագրեր։


== Պատմություն ==
Որպես ինքնուրույն ակադեմիա հիմանդրվել է 1909 թվականին։ Ակադեմիայի երեք պրոֆեսորներից է եղել նորվեգացի նկարիչ Քրիստիան Քրոհգը, ակադեմիայում են դասավանդել նկարիչ Հալֆդան Ստրյոմը, քանդակագործ Գունար Ուտսոնդը։
Ի սկզբանե ակադեմիայի դասերը կազմակերպվել են վարպետների ստուդիաներում։ 1919 թվականին ակադեմիան տեղափոխվել է Օսլոյի կենտրոնում գտնվող վաճառականների շենք, 1930 թվականին՝ Նկարիչների շենքի հետևի կողմում գտնվող հատուկ նկարչական գրասենյակ։ 1935-1940 թվականներին ակադեմիայում է աշխատել դանիացի նկարիչ, ճարտարապետ Գեորգ Յակոբսենը։ 1941 թվականին Քվիսլինգ ռեժիմի օրոք ակադեմիայում նոր կարգավորումներ իրականացան, ակադեմիայի պրոֆեսոր դարձավ Նորվեգիայի ազգային միասնություն կուսակցությունից Սյորեն Օնսագերը։
1990-ական թվականների կեսերին Ակադեմիան միացվել է նախկինում անկախ գործող Դիզայնի, արհեստների, բեմական արվեստի և օպերայի ակադեմիաներին և ձևավորվել է Օսլոյի գեղարվեստի ազգային ակադեմիան (Kunsthøgskole i Oslo), երկրի ամենամեծ գեղարվեստի քոլեջը։ Նախկին Kunstakademiet-ը KhiO կառավարման համակարգում դարձավ վիզուալ արվեստի ֆակուլտետ։
2010 թվականի օգոստոսին բոլոր դպրոցները միավորվել են Օսլոյի արևելյան հատվածում գտնվող նախկին առագաստային գործարանի նոր շենքում՝ ձևավորելով Եվրոպայի արվեստի ամենախոշոր ակադեմիաներից մեկը։ Kunstakademi ունի կիսաինքնավար կարգավիճակ, ստուդիաներ, ինչպես նաև սեփական ակադեմիական և ընդունելության ծրագրեր։


== Ծանոթագրություններ ==


== Արտաքին հղումներ ==
Oslo National Academy of the Arts
Ժիրայր Սերգոյան

Ժիրայր Նշանի Սերգոյան  (հուլիսի 14, 1922(1922-07-14) կամ հուլիսի 14, 1921(1921-07-14), Կոստանդնուպոլիս, Օսմանյան կայսրություն - փետրվարի 8, 2004(2004-02-08), Լա Կադյեր դ'Ազուր), հայ երգիչ (բաս)։
1948 թվականին հանդես է եկել Նիցցայի օպերային բեմում, հաջորդ տարին երգել Լիոնի, 1950 թվականին՝ Ստրասբուրգի օպերային թատրոններում։1952 թվականին, շահելով Փարիզի «Գրանդ օպերա»-ի տարեկան մրցույթը, հրավիրվել է որպես մենակատար։ Այս թատրոնում Սերգոյանի անդրանիկ դերերգը Մպարաֆուչիլեն է (Վերդիի «Ռիգոլետտո»), որին հաջորդել են երեք տասնյակից ավելի դերերգեր՝ Մեֆիստոֆել (Դունոյի «Ֆաուստ»), Պիմեն (Մուսորգսկու «Բորիս Դողունով»), Ֆիլիպ, եթովպական թագավոր (Վերդիի «Դոն Կարլոս», «Աիդա»), Դոն Բազիլիո (Ռոսսինիի «Սևիլյան սափրիչ») Օրովեզո (Բելլինիի «Նորմա»), Լեպորելլո (Մոցարտի «Դոն Ժուան»), Նիլականտա (Դելիբի «Լակմե»), Աբեմելիխ (Սեն-Սանսի «Մամսոն և Դալիլա»)։ Երկար տարիներ «Գրանդ օպերա»-ին զուգընթաց երգել է «Օպերա կոմիկ»-ում։ Հյուրախաղերով հանդես է եկել տարբեր երկրներում, 1974 թվականին և 1976 թվականին՝ ԽՍՀՄ քաղաքներում (Լենինգրադ, Սվերդլովսկ, Տաշքենդ, Երևան)։ Սպենդիարյանի անվան օպերայի և բալետի թատրոնի բեմում կատարել է Ֆիլիպի, Դոն Բազիլիոյի, Մեֆիստոֆելի դերերգերը։ Սերգոյանի կատարումներին հատուկ է կերպարների ինքնատիպ մեկնաբանումը, ուր գերիշխողը դրանց հոգեբանական խորության, ճշմարտացիության, հոգեկան դինամիկայի բացահայտումն է։ Հանդես է գալիս նաև դասական ստեղծագործություններից և հայկական երգերից կազմված կամերային երկացանկով։
Հացաբուլկեղեն

Հացաբուլկեղեն, հացագործական արտադրության՝ օգտագործման համար պատրաստի մթերք, հացագործական արդյունաբերության հիմնական արտադրանք։ Հացաբուլկեղենի որոշակիացնող խումբը հացն է, որի համակազմի մեջ առանձնանում է հացաբուլկեղենի մի ենթախումբ, որի մեջ ներառված են բատոնները, հյուսքով բուլկիները, սայկաները, շրջագծով հյուսված հացերը, մյուս 2 կարևոր խմբերն են՝ արտադրանք իջեցված խոնավությամբ (սուխարի, հացիկներ, իտալական հաց, կրեկեր, բրեցել) և յուղահունց հացաբուլկեղեն (շաքարավազի և ճարպերի մեծ պարունակությամբ մթերք՝ կարկանդակներ, փքաբլիթներ, բրիոշներ), վերջին խմբի մեծ մասը մտնում է հրուշակեղենի ալյուրաշատ խմբի մեջ։
Հացաբուլկեղենի հումքի մեջ են մտնում ալյուրը, հացահատիկային մթերքը, հացագործության խմորիչը, փխրեցուցիչը, կերակրի աղը և ջուրը, իսկ մնացած հավելումները, որոնք ապահովում են մթերքի յուրահատուկ համային և ֆիզիոլոգիական հատկանիշները, համարվում են լրացուցիչ հումք։
Հացաբուլկեղեն պատրաստելու տեխնոլոգիայի տիպիկ փուլերն են՝ խմորի պատրաստումը, բաժանումը (խմորի տեսակների ձևավորում) թխումը։ Գոյություն ունեն պատրաստման զանազան եղանակներ, օրինակ՝ որոշակի արտադրանքներ թխելուց առաջ եփվում են եռացրած ջրի մեջ, հացը և ալյուրաշատ հրուշակեղենը թխվում են սառեցված խմորից։
Թխման տեխնոլոգիայից կախված՝ թխած արտադրանքը բաժանվում է տարբեր դասերի, օրինակ՝ կաղապարային արտադրանքները թխվում են հացագործական կաղապարներում, իսկ հատակաթուխ հացերը՝ հացագործական տապակի վրա և այլն։ Կա նաև մեկ այլ կատեգորիա, ըստ որի՝ արտադրանքը տարանջատվում է ըստ իր կշռի (օրինակ՝ հացը խոշոր բոքոնի տեսքով), ըստ  հատիկների քանակի, օրինակ՝ ԽՍՀՄ-ում կիրառվում էր մանրհատիկավոր հացաբուլկեղենի ստանդարտ խումբ, որի արտադրանքը լինում էր մինչև 250 գրամ (օրինակ՝ բուլկիներ, կրուասաններ և այլն)։
Նշանակալի եկամուտ է ապահովում տնային տնտեսություններում, փոքր փռերում, հրուշակարաններում, սրճարաններում պատրաստված հացաբուլկեղենը։ Հացի գործարաններում մեխանիզացված հացագործությունը մեծապես բնորոշ է ԽՍՀՄ-ին և հետխորհրդային տարածքին, իսկ հացաբուլկեղենի խառնակցված տեսականու թողարկումը (նախ և առաջ՝ հացային նախուտեստներ և ալյուրաշատ հրուշակեղեն) հիմնականում բնորոշ է արդյունաբերական զարգացած պետություններին։


== Տեսականի ==


== Պատկերասրահ ==

		


== Տես նաև ==
Փուռ
Թխվածք
Տորթ


== Գրականություն ==
ГОСТ Р 51785-2001. Изделия хлебобулочные. Термины и определения.
Пащенко Л. П., Жаркова И. М. Технология хлебобулочных изделий. — М.: Колосс, 2008. — 389 с. — 20 000 экз. — ISBN 978-5-9532-0655-6
Վոկի-Տամմե

Վոկի-Տամմե (էստ․՝ Voki-Tamme), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արգենտինական մրջյուն

Արգենտինական մրջյուն, սկզբնապես Արգենտինայում, Պարագվայում, Ուրուգվայի և հարավային Բրազիլիայում տարածված ամենավտանգավոր ինվազիվ մրջյունը, որը մարդու շնորհիվ տարածվել է ամբողջ աշխարհում։ Մրջյունների թագուհիների չափսերը հասնում են մինչև 5 մմ-ի, իսկ աշխատավոր մրջյունների չափսերը՝ 2-3 մմ-ի։


== Տարածվածություն ==
Արգենտինյան մրջյունները տարածված են Հարավային Եվրոպայում, ԱՄՆ-ում և Ասիայի բազմաթիվ ափամերձ տարածքներում։ Սկզբում այդ տեսակի մրջյունները ապրում էին միայն Հարավային Ամերիկայում։ Եվրոպայում արգենտինյան մրջյունի խոշորագույն կուտակումը ձգվում  է մոտ 6 կմ՝ Միջերկրական ծովի ափով, Իսպանիայով, Ֆրանսիայով և Իտալիայով։ Կալիֆորնիայում կուտակումը Միացյալ Նահանգներով ձգվում է մոտ 900 կմ։ Երրորդ խոշոր կուտակումը գտնվում է Ճապոնիայի արևմտյան ափին։


== Նկարագիր ==
Լինում են միագույն, շագանակագույն կամ դեղնավուն-շագանակագույն։ Linepithema humile-ը համարվում է վտանգավոր ինվազիվ միջատ, նրանք կրճատում են բնիկ կենդանական աշխարհի բազմազանությունը, վնասում են պատճառում տներին և գյուղատնտեսությանը։


== Վերջին հետազոտություններ ==
Հայտնաբերվել է, որ արգենտինյան մրջյունի բոլոր երեք գերգաղութները միմյանց հանդեպ տոլերանտ են (ի տարբերություն միևնույն այլ տեսակի փոքր մրջյունների)։ Մրջյունաբանները միևնույն բնի մեջ են տեղադրել տարբեր (կալիֆորնիական, եվրոպական և ճապոնական) գերգաղութների առանձնյակներ։ Պարզվել է, որ այդ մրջյունների միջև, որոնք միմյանցից հեռացած են հազարավոր մետրեր, չկան ագրեսիայի դրսևորումներ։ 


== Գենետիկա ==
Գենոմ՝ 0,26 պգ (C value): Քրոմոսոմների դիպլոիդ հավաքակազմը 2n = 16: Առնվազն 367 գեներ ապահովում են հոտային ընկալիչների գործունեությունը, իսկ 90 գեներ պատասխանատու են իմունիտետի համար։ Մեծ թվով գեներ պատասխանատու են ցիտոքրոմ P450 սպիտակուցի արտադրության համար։


== Ենթատեսակներ ==
Linepithema humile humile (Mayr, 1868)
Linepithema humile angulatum (Emery, 1894)
Linepithema humile arrogans (Chopard, 1921)
Linepithema humile breviscapum (Santschi, 1929)
Linepithema humile gallardoi (Brethes, 1914)
Linepithema humile platense (Forel, 1912)
Linepithema humile scotti (Santschi, 1919)


== Ծանոթագրություններ ==


== Գրականություն ==
Alexander L. Wild (2004). Taxonomy and Distribution of the Argentine Ant, Linepithema humile (Hymenoptera: Formicidae). «Ann. Entomol. Soc. Am.», 2004, Volume 97, Issue 6, Pages 1204—1215.
Bertelsmeier, C., A. Avril, O. Blight, A. Confais, L. Diez, H. Jourdan, J. Orivel, N. St Germes, and F. Courchamp. 2015a. Different behavioural strategies among seven highly invasive ant species. Biological Invasions. 17:2491-2503. doi:10.1007/s10530-015-0892-5
Bertelsmeier, C., A. Avril, O. Blight, H. Jourdan, and F. Courchamp. 2015b. Discovery-dominance trade-off among widespread invasive ant species. Ecology and Evolution. 5:2673-2683. doi:10.1002/ece3.1542
Կունդուկսու

Կունդուկսու, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Արևմտյան Հայաստանի ֆուտբոլի ազգային հավաքական

Արևմտյան Հայաստանի ֆուտբոլի ազգային հավաքական, ֆուտբոլի թիմ հայկական սփյուռքից, որը ներկայացնում է Արևմտյան Հայաստանը։


== Հիմնադրում ==
Արևմտյան Հայաստանի ֆուտբոլի ֆեդերացիայի կառավարման մարմինը ձևավարովել է 2015 թվականի մայիսին և նույն թվականի հունիսի 1-ին անդամակցել է Անկախ ֆուտբոլային ասոցիացիաների կոնֆեդերացիային (ConIFA)։


== Հանդիպումներ ==
Թիմն իր առաջին հանդիպումն անցկացրել է 2016 թվականի հունվարի 6֊ին՝ մրցելով «Օլիմպիկ Մարսելի» երկրորդ թիմի հետ և պարտվելով 2-3 հաշվով։ Վահագն Միլիտոսյանը խփեց իր թիմի երկու գոլերը։
Իր առաջին խաղն անցկացնելուց 3 օր հետո Արևմտյան Հայաստանը հրավիրվեց մասնակցելու Անկախ ֆուտբոլային ասոցիացիաների կոնֆեդերացիայի 3-րդ առաջնությանը, որը կայացավ Աբխազիայում։ Արևմտյան Հայաստանի թիմը Աբխազիայի և Չագոս կղզիների թիմի հետ հայտնվեց Ա խմբում։
Արևմտյան Հայաստանի առաջին միջազգային հանդիպումը կայացավ Չագոս կղզիների հետ, որն ավարտվեց ռեկորդային 12-0 հաշվով հաղթանակով։ Խմբի երկրորդ խաղում Արևմտյան Հայաստանը 0-1 հաշվով պարտվեց Աբխազիային։


=== ConIFA 3-րդ առաջնություն ===


== Օրհներգ ==
Արևմտյան Հայաստանի հավաքականի օրհներգը «Զարթիր լաո» երգն է։


== Տես նաև ==
Արևմտյան Հայաստանի վտարանդի կառավարություն


== Ծանոթագրություններ ==


== Արտաքին հղումներ ==
Պաշտոնական կայք Archived 2016-06-10 at the Wayback Machine. (անգլ.)
Western Armenia (անգլ.)
Լյուխով

Լյուխով (գերմ.՝ Lüchow, պոլաբ. Ľugow կամ Ljauchüw, լեհ.՝ Lugów) քաղաք է Գերմանիայում, շրջանային կենտրոն, որը գտնվում է Ներքին Սաքսոնիա նահանգում։
Ընդգրկված է Լյուխով-Դաննենբերգ շրջանում։ Ենթարկվում է Լյուխովի (Վենդլենդ) ղեկավարությանը։ Բնակչությունը կազմում է 9432 մարդ (2010 թվականի դեկտեմբերի 31)։  Զբաղեցնում է 89,01 կմ² տարածք։ Պաշտոնական կոդը ՝ 03 3 54 018 ։
Քաղաքը բաժանվում է 7 քաղաքային թաղամասերի։
«Վենդլանդ» անվանումը (գերմ.՝ Wendland) նշանակում է «վենդների հող» (սլավոնների հող)։ Այս տարածքում ապրում էին պոլաբները, որոնք մինչև 18-րդ դարի կեսերը պահպանեցին իրենց լեզուն Լյուխովի շրջակայքում։


== Զույգ քաղաքներ ==
Սերե (Ֆրանսիա), (1983)
Оборники (Լեհաստան), (2006)
		


== Նշումներ ==


== Հղումներ ==
Պաշտոնական էջ
Տրոիցկի ամրոցի երրորդ բաստիոն (հուշարձան, Տագանրոգ)

«Տրոիցկի ամրոցի երրորդ բաստիոն» հուշարձան (ռուս.՝ Памятник «Третий бастион Троицкой крепости»), հուշակոթող, որը 2015 թվականին տեղադրվել է Ռուսաստանի Դաշնության Ռոստովի մարզի Տագանրոգ քաղաքի Պետրոսի փողոց, 15 հասցեում։ Որպես հուշարձանի տեղադրման վայր ընտրվել է այն տարածքը, որտեղ նախկինում գտնվել է Տրոիցկի ամրոցը։


== Նկարագրություն ==
Հուշարձանի բացումը տեղի է ունեցել 2015 թվականի մայիսի 15-ին։ Հուշարձանը տեղադրվել է այն տարածքում, որտեղ նախկինում գտնվել է Տրոիցկի ամրոցի երրորդ բաստիոնը, որի պատվին էլ անվանվել է հուշակոթողը։ Հիմնական կոմպոզիցիոն տարրը` թնդանոթը, տեղադրված է ամրոցի պատի դրվագի  մոտ։ Թնդանոթի փողի ուղղությունը ընտրված է ոչ պատահականորեն. ըստ հեղինակի մտահղացման` այն ծովային նավահանգիստը պաշտպանում է թշնամիներից, որոնք կարող էին հարձակվել տափաստանների կողմից։ Պատի դրվագը տեղադրվել է քարտեզագրական տվյալների հիման վրա այն վայրում, որտեղ գտնվել է «հողապատնեշի մարտի պատը»։
Պատը կառուցելու համար օգտագործվել են նյութեր, որոնք ստացվել են քաղաքի պատմական մասը վերակառուցելու ժամանակ։ «Տրոիցկի ամրոցի երրորդ բաստիոն» հուշարձանի ստեղծման գաղափարը և ֆինանսավորումը պատկանում է «Տագանրոգ պատմական» հիմնադրամի մասնակիցներին։ «Տագանրոգ պատմական» հիմնադրամի հիմնադիրը նշում է, որ ապագայում հնարավոր է ևս 13 հուշարձանի տեղադրում, որոնք կարող են օգնել նշելու Տրոիցկի ամրոցի սահմանները։
Տագանրոգի գործարարները օգնել են «Տրոիցկի ամրոցի երրորդ բաստիոն» հուշարձանի ստեղծմանը։ Օգնությունը եղել է ոչ միայն ֆինանսական. ոմանք տրամադրել են հուշարձանը պատրաստելու համար անհրաժեշտ նյութեր, ուրիշներն էլ պատրաստել են նրա որոշ մասերը։


== Ծանոթագրություններ ==
Եղունգների փոքրիկ ունելիք

Եղունգների փոքրիկ ունելիք, եղունգներ մշակելու գործիքներից։
Քանի որ եղունգների ունելիքը թույլ է տալիս եղունգներն անվտանգ և կոկիկ կտրել ու չդիմել գեղեցկության սրահներին, այն ավելի հաճախ է օգտագործվում սովորական մկրատների հետ մեկտեղ։ Մկրատի փոխարեն եղունգների ունելիքն օգտագործելն, որպես կանոն խորհուրդ է տրվում երեխաների, հատկապես նորածինների, եղունգները մշակելիս։

Եղունգների ունելիքի նման գործիք ստեղծվել էր 1892 թվականին ֆրանսիացի գործարանատեր Մատյե Մարտենի կողմից։


== Ծանոթագրություններ ==
Հիմնական մարտական տանկ

Հիմնական մարտական տանկ (ՀՄՏ), բազմանպատակային նշանակություն ունեցող տանկ, որը համատեղում է բարձր կրակային հզորությունը, պաշտպանվածությունը և շարժականությունը։ Տանկերի այս տիպում զուգակցվում է միջին տանկերի շարժականությունը և մասսայական արտադրման հարմարվածությունը ծանր տանկերի պաշտպանության բարձր մակարդակով և կրակային հզորությունով։
Վերջերս Հիմնական մարտական տանկերը զգալի չափով դուրս են մղել տանկերի այս տիպերին, որի պատճառով էլ ունի իր այդ անվանումը։ Շատ երկրների համար ՀՄՏ-ն տանկերի միակ տիպն է, որը կա բանակում։


== Տես նաև ==
Տանկերի դասակարգում


== Արտաքին հղումներ ==
Հիմնական տանկ Archived 2009-05-20 at the Wayback Machine. (ռուս.)
Վերխնիե Խորոլի (Զերնոգրադի շրջան)

Վերխնիե Խորոլի (ռուս.՝ Верхние Хороли), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Մտնում է Մանիչսկի գյուղական համայնքի կազմի մեջ։
Իբարակի (պրեֆեկտուրա)

Իբարակի (ճապ.՝ 茨城県), պրեֆեկտուրա Ճապոնիայում, որը գտնվում է Կանտո տարածաշրջանում Հոնսյու կղզու վրա։ Վարչական կենտրոնը Միտո քաղաքն է։ Տարածքը կազմում է 11 636,28 կմ², բնակչությունը՝ 1 038 364 մարդ, և բնակչության խտությունը՝  89,24 մարդ/կմ²։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
(8857) Ցերկիդիֆիլում

(8857) Ցերկիդիֆիլում (անգլ.՝ Cercidiphyllum), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 6-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,419157 ա. մ., առավելագույնը մոտենում է 2,0018 ա. մ. հեռավորության վրա և հեռանում 2,8365 ա. մ.։ Արեգակի շուրջ մեկ ամբողջական պտույտ է կատարում 1374,34 երկրային օրվա ընթացքում, իր ուղեծրով շարժվելով միջինում 0,261944 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8857) Ցերկիդիֆիլում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անթյե Թրաուե

Անթյե Թրաուե (գերմ.՝ Antje Traue, հունվարի 18, 1981(1981-01-18), Mittweida, Powiat Mittelsachsen, Սաքսոնիա), գերմանացի դերասանուհի։


== Կենսագրություն ==
Անթյե Թրաուեն ծնվել է Գերմանիայի Միջին Սաքսոնիա շրջանի Միտվայդա քաղաքում։
Նրա բեմական կարիերան սկսվել է, երբ դպրոցական ներկայացման մեջ խաղացել է Ժաննա դ'Արկի դերը։ 16 տարեկան հասակում հաղթել է «West End Opera» հիփ հոփ մյուզիքլի գլխավոր դերի  համար անցկացված մրցույթը։ Անտեն չորս տարի շրջել է ամբողջ Գերմանիայում, Եվրոպայում և Նյու Յորքում։ Հետագայում Անտեն հայտնվել է մի քանի  հեռուստատեսային ֆիլմերում՝ «Ընդմիշտ Կլեյնուփրին», «Բեռլինը ծովի մոտ» և «Ֆանտոմային ցավ»։
2008 թվականին Անտեն ընտրվել է «Պանդորում» ֆանտաստիկ ֆիլմում կնոջ գլխավոր դերում։ Ռեժիսորը եղել է Քրիստիան Ալվարդը, իսկ սցենարիստը՝ Թրեյվիս Միլոուն։ Նրան ընկերակցել են դերասաններ Բեն Ֆոստերը և Դենիս Քուեյդը։
Անտեն ծրագրել էր ավարտել դերասանական կարիերան և իրեն նվիրել բժշկությանը։ Դրա պատճառը դարձել է «Պանդորում» ֆիլմի ձախողումը և այլ ֆիլմերի քասթինգներում բազմաթիվ մերժումները, այդ թվում, այնպիսի բլոկբաստերների, ինչպիսիք են «Հոբիթ։ Անսպասելի ճանապարհորդություն» (2012 թվական) և «Առաքելությունն անիրագործելի է։ Ֆանտոմ արձանագրություն» (2011 թվական)։ Իր դերասանական կարիերայի լճացման պատճառով Անտեն նույնիսկ ստիպված է եղել աշխատել ռեստորաններում և քոլլ-կենտրոններում, մինչև նրա գործակալը չի առաջարկել նկարել հոլովակ «Պողպատե մարդը» ֆիլմի քասթինգի համար, որը դերասանուհին ընդունել է որպես իր վերջին հնարավորություն։ Արդեն երկու շաբաթ անց Անտեին հրավիրել են Լոս Անջելես՝ նկարահանումներին նրա մասնակցության հետագա քննարկման համար։ Զաք Սնայդերը համարել է, որ նա կատարյալ էր Ֆաորա Հու-Ուլ (Faora Hu-Ul) դերի համար և, չնայած ստուդիայի կասկածներին և ֆիլմում ավելի հայտնի դերասանուհու վերցնելու ցանկությանը, Զաքը հաստատել է Անտեի դերը։
2015 թվականին նրա մասնակցությամբ թողարկվել է նոր ֆիլմ՝ «Յոթերորդ որդին»։ 2016 թվականին «Weinberg» և «Berlin Eins» սերիալներում կատարած դերի համար առաջադրվել է «German Television Awards» մրցանակի «Լավագույն դերասանուհի» անվանակարգում։
Լավ տիրապետում է գերմաներեն և անգլերեն լեզուներին։ Նրա առաջին անգլալեզու ֆիլմը եղել է «Պանդորում»-ը։


== Ֆիլմագրություն ==


== Ծանոթագրություններ ==
Կորլետո Մոնֆորտե

Կորլետո Մոնֆորտե (իտալերեն՝ Corleto Monforte), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 680 մարդ, բնակչության խտությունը կազմում է 13 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 84020, հեռախոսային կոդ՝ 0828։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0828 964001
Պաշտոնական կայք՝ http://www.comune.corletomonforte.sa.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աղբաբա (այլ կիրառումներ)

Աղբաբա, կարող է վերաբերել՝

Աղբաբա - լեռնագագաթ Սողանլուի (Տայոց) լեռնահամակարգում, Աղբաբայի լեռնաշղթայում, Կարս քաղաքից հարավ-արևելք
Աղբաբա - լեռ Հայկական լեռնաշխարհում՝ Էրզրումի շրջանում
Աղբաբա - լեռ Իրանական սարահարթում, նրա հյուսիսարևմտյան մասում
Աղբաբա - լեռ Ղարաբաղի բարձրավանդակում, Թարթառ և Խաչեն գետերի ջրբաժանում
Աղբաբա - լեռնաշղթա Սողանլուի լեռնահամակարգում, նրա հարավային հատվածում, Կարս քաղաքից հարավ-արևմուտք
Աղբաբա - լեռնաշղթա Հայաստանում, Ղուկասյանի լեռնաշղթա
Աղբաբա - լեռնաշղթա Հայկական լեռնաշխարհում, Բաբերդ քաղաքից հարավ-արևելք, Անիպոնտական լեռնահամակարգում
Տուկշա (Վաժինկայի վտակ)

Անվան այլ կիրառումների համար տե՛ս՝ Տուկշա (այլ կիրառումներ)Տուկշա (ռուս.՝ Тукша), գետ Ռուսաստանում, հոսում է Պրյաժինսկի շրջանում և Կարելական ինքնավար հանրապետությունում։ Գետաբերանը տեղակայված է Վաժինկա գետի աջ ափին՝ 86 կմ հեռավորության վրա։ Գետի երկարությունը 33 կմ է, ավազանի տարածքը 306 կմ2։
Հոսում է Վերին Կոլա մայրուղով։
Վտակներ՝

Լեմայ (ձախ)
Չյորնի (ձախ)
Չիկկերի (աջ)


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100712102000012462
Հիդրոլոգիական ուսումնասիրությունների կոդը - 102001246
Ավազանի կոդը - 01.04.01.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լա Լոժ օ Շևր

Լա Լոժ օ Շևր (ֆր.՝ La Loge-aux-Chèvres), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 79 մարդ, բնակչության խտությունը` 28.01 մարդ/կմ²։ Բնակավայրը զբաղեցնում է 2.82 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 26 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 56 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 17։ Ակտիվության ցուցանիշը կազմում է 69,6 %։ 39 աշխատունակ մարդկանցից աշխատել է 38 անձ (19 տղամարդ և 19 կին)։ Գործազուրկ են եղել 1 անձ (1 տղամարդ և 0 կին)։ 17 անաշխատունակներից 4-ը եղել են աշակերտներ կամ ուսանողներ, 9-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուիլյամ Փիտ Ավագ

Ուիլյամ Փիտ Ավագ (Pitt), կոմս Չաթամ (Chatham), նոյեմբերի 15, 1708(1708-11-15)[…], Լոնդոն, Մեծ Բրիտանիայի թագավորություն - մայիսի 11, 1778(1778-05-11)[…], Bromley, Մեծ Լոնդոն, Անգլիա, Մեծ Բրիտանիայի թագավորություն), Մեծ Բրիտանիայի պետական գործիչ։ 1735 թվականից՝ պառլամենտի անդամ։
1756 թվականին իր ձեռքում է կենտրոնացրել արտաքին գործերի և ռազմական գերատեսչությունը, դարձել վիգերի առաջնորդը Համայնքների պալատում, իսկ 1757–1761 թվականներին փաստորեն կառավարության ղեկավարն էր։ Խոշոր դեր է խաղացել Յոթնամյա պատերազմի (1756–1763) սանձազերծման գործում, որի հետևանքով Մեծ Բրիտանիան զավթել է գրեթե բոլոր ֆրանսիական տիրույթները Հնդկաստանում և Հյուսիսային Ամերիկայում։ 1766–1768 թվականներին կոալիցիոն կառավարության պրեմիեր մինիստրն էր։ 1766 թվականին կոմսի տիտղոս ստանալուց հետո՝ Լորդերի պալատի անդամ։ 1758 թվականի վերջին Փիտի հետ տեսակցել է Հովսեփ Էմինը՝ Հայաստանի ազատագրության հարցով, սակայն Փիտը, չցանկանալով վատացնել հարաբերությունները Թուրքիայի հետ, չի հետաքրքրվել այդ ծրագրով։


== Ծանոթագրություններ ==
Փեթ Ռայլի

Պատրիկ Ջեյմս (Փեթ) Ռայլի (անգլ.՝ Patrick James «Pat» Riley), (մարտի 20, 1945(1945-03-20), Rome, Օնեյդա շրջան, Նյու Յորք, ԱՄՆ), ամերիկացի նախկին բասկետբոլիստ, մարզիչ, «Մայամի Հիթ» ակումբի նախագահը 1995 թվականից։ Հայտնի է որպես NBA-ի պատմության ամենատաղանդավոր մարզիչներից մեկը։
Ռայլիի նախագահության տարիներին «Մայամի Հիթը» 2 անգամ դարձել է NBA չեմպիոն 2012 և 2013 թվականներին։


== Ծանոթագրություններ ==


== Արտաքին հղումներ ==
Էջը NBA.com կայքում (որպես մարզիչ)
Կոտոն-Մուտոնի էֆեկտ

Կոտոն-Մուտոնի էֆեկտ, լուսային ճառագայթի երկբեկումը ճառագայթին ուղղահայաց ուղղության մագնիսական դաշտում տեղավորված իզոտրոպ նյութում։ 1901 թվականին միմյանցից անկախ հայտնաբերել են Ջ. Քերը և Կ. Մայորանան (կոլոիդ լուծույթներում), իսկ 1907 թվականին մանրամասն հետազոտել են ֆրանսիացի գիտնականներ Էմե Կոտոնը (Aime Cotton) և Հ. Մուտոնը (H. Mouton)։ Ըստ Կոտոն-Մուտոնի էֆեկտի տեսության (Քերի երևույթի տեսության նման), ալիքի տվյալ λ երկարության մեներանգ լույսի համար սովորական (
  
    
      
        
          n
          
            u
          
        
      
    
    {\displaystyle n_{u}}
  ) և ոչ սովորական (
  
    
      
        
          n
          
            n
            u
          
        
      
    
    {\displaystyle n_{nu}}
  ) ճառագայթների բեկման ցուցիչների տարբերությունը ուղիղ համեմատական է մագնիսական դաշտի H լարվածության քառակուսուն.

  
    
      
        
          n
          
            n
            u
          
        
        −
        
          n
          
            u
          
        
        =
        D
        
          H
          
            2
          
        
      
    
    {\displaystyle n_{nu}-n_{u}=DH^{2}}
  կամ

  
    
      
        
          
            δ
            λ
          
        
        =
        
          
            
              l
              (
              
                n
                
                  n
                  u
                
              
              −
              
                n
                
                  u
                
              
              )
            
            λ
          
        
        =
        C
        l
        
          H
          
            2
          
        
      
    
    {\displaystyle {\frac {\delta }{\lambda }}={\frac {l(n_{nu}-n_{u})}{\lambda }}=ClH^{2}}
  :
  
    
      
        C
      
    
    {\displaystyle C}
  -ն ճառագայթների ընթացքների տարբերությունն է 
  
    
      
        l
      
    
    {\displaystyle l}
   ճանապարհին,

  
    
      
        C
        =
        
          
            D
            λ
          
        
      
    
    {\displaystyle C={\frac {D}{\lambda }}}
  
մեծությունը Կոտոն-Մուտոնի հաստատունն է, որը կախված է միջավայրի հատկություններից։ C-ի մեծությունը շատ փոքր է, այնպես որ Կոտոն-Մուտոնի էֆեկտը հնարավոր է դիտել միայն հզոր մագնիսական դաշտի առկայության դեպքում։
Զառնապետի գետակ

Զառնապետի գետակ, գետակ Արաքսի ավազանում, Գիլան գետի վտակ Մսրվանիսի օժանդակը։ Հիշատակված է «Ազգագրական հանդեսում»։


== Ծանոթագրություններ ==
Տիրասիա

Տիրասիա (հուն․՝ Θηρασία), կղզի Հունաստանում, Եգեյան ծովում, Սանտորինի (Տիրա) խմբի մեծությամբ երկրորդ կղզին։ Գտնվում է Տիրա կղզուց արևմուտք։ Կղզու տարածքը կազմում է 9,246 քառակուսի կիլոմետր, ափամերձ գծի երկարությունը՝ 17 կիլոմետր։ Տիրասիան երեք կղզիներից մեկն է (Տիրայի և Ասպրոնիսի հետ միասին), որը ձևավորվել է մ. թ. ա. 1627 թվականին Սանտորինի հրաբխի ժայթքման հետևանքով։ Մտնում է Հարավային Եգեյան կղզիների պերիֆերիայի Տիրե համայնքի (դիմ) մեջ։ 2011 թվականի մարդահամարի տվյալներով կղզու բնակչությունը կազմում է 319 բնակիչ։ Կղզու վարչական կենտրոնը՝ Տիրասիա գյուղը, կղզու նավահանգիստը՝ Այա-Իրինին։ Բնակիչների հիմնական զբաղմունքը Տիրայից մեկօրյա էքսկուրսիաների ժամանող զբոսաշրջիկների սպասարկումն է։
Կղզու արևելյան ափը իրենից ներկայացնում է կալդերա, կտրուկ և բարձրահասակ, հյուսիսայինը և արևմտյանը՝ ցածր և ավազոտ։ Կղզու մեծ մասը հարթ է, բացառությամբ Տիրասիայի գյուղի տարածքի։ Կղզում արդյունահանում են ճենապակյա կավ (կաոլին)։ Կղզում բացակայում են ջրի աղբյուրները, ուստի բնակիչները օգտագործում են անձրևային ջուր։


== Տես նաև ==
Հունաստանի կղզիների ցանկ


== Ծանոթագրություն ==
Սարպինսկի շրջան

Սարպինսկի շրջան (ռուս.՝ Сарпинский муниципальный район), մունիցիպալ շրջան Ռուսաստանի Դաշնության Կալմիկիա հանրապետությունում։
Ստեղծվել է 1920 թվականին։ Վարչական կենտրոնը՝ Սադովոե։


== Աշխարհագրություն ==
Շրջանի տարածքի մակերեսը կազմում է 3738 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 13409 մարդ։ Բնակչության խտությունը կազմում էր 3,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վալերի Կիպելով

Վալերի Ալեքսանդրովիչ Կիպելով (ռուս.՝ Валерий Александрович Кипелов, հուլիսի 12, 1958(1958-07-12), Մոսկվա, ԽՍՀՄ), ռուս ռոք-երաժիշտ, երգիչ և կոմպոզիտոր։ Հայտնի է որպես «Արիա» մետալ-խմբի վոկալիստ, որի կազմում է եղել 17 տարի՝ 1985-ից մինչ 2002 թվականներին։ 2002 թվականից ղեկավարում է սեփական՝ «Կիպելով» ռոք-խումբը։


== Ընտանիք ==
Ծնողները - Հայրը՝ Ալեքսանդր Սեմյոնի Կիպելով, մայրը՝ Եկատերինա Իվանի Կիպելովա։ Վալերի Կիպելովը ամուսնացել է 1978 թ. մայիսի 12-ին, կնոջ անունը Գալինա է (ծնվ. 1960 թ. մայիսի 9-ին)։ Ունի երկու երեխա՝ Ժաննա (ծնվ. 1980 թ., մասնագիտությամբ դիրիժոր) և Ալեքսանդր (ծնվ. 1989 թ., մասնագիտությամբ թավջութակահար)։ Նաև ունի երկու թոռնիկ՝ Անաստասիա Կոմարովա (ծնվ. 2001 թ.) և Սոնյա (ծնվ. 2009 թ.)։
Վալերի Կիպելովը իրեն համարում է քրիստոնյա, կնքվել է Ռուս ուղղափառ եկեղեցում։


== Սկավառակագրություն ==


== Ծանուցումներ ==
Բիսմութիտ

Բիսմութիտ, վիսմութիտ, միներալ կարբոնատների խմբից։ Քիմիական կազմը 
  
    
      
        B
        
          i
          
            2
          
        
        [
        C
        
          O
          
            3
          
        
        ]
        
          O
          
            2
          
        
      
    
    {\displaystyle Bi_{2}[CO_{3}]O_{2}}
  ։ 
Բյուրեղագիտական համակարգը տետրագոնային է, մեծ մասամբ հանդիպում է փոշենման զանգվածներով, երբեմն՝ թելային կառուցվածքի կեղևիկներով։ Գույնը՝ սպիտակ–մոխրագույն, դեղնականաչ և գորշ։ Կարծրությունը՝ 3–3,75, խտությունը՝ 7400–8300 կգ/մ³։ Առաջանում է բիսմութի միներալների օքսիդացումից։
Պոնուրա 2-րդ

Պոնուրա 2-րդ (ռուս.՝ Понура 2-я), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Պոնուրա գետի աջ ափին՝ 97 կմ հեռավորության վրա։ Գետի երկարությունը 15 կմ է, ավազանի տարածքը 66,6 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Կրիպիլի, ենթաավազանը՝ բացակայում է։ Գետի գետային ավազանը՝ Ազովի ծովից մինչև Կուբանի և Դոնա։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը - 06010000312108100005992
Հիդրոլոգիական ուսումնասիրությունների կոդը - 108100599
Ավազանի կոդը - 06.01.00.003
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գերձայնային բուժում

Գերձանային բուժում, բուժական մեթոդ գերձայնային տատանումներով, որոնց հաճախականությունը ավելի բարձր է, քան մարդու ընկալած ձայնային տատանումներինը։ Սովորաբար օգտագործվում են 500-3000 կհց հաճախականությամբ ձայնային տատանումներ։
Մեծ ինտենսիվության գերձայնի կիրառմամբ կարող են առաջանալ հյուսվածքների անվերադարձ փոփոխություններ։ Գեղձանային բուժումը օրգանիզմի վրա թողնում Է մեխանիկական, ջերմային և քիմիական ազդեցություն։ Ցուցված Է հոդերի և ծայրամասային նյարդերի բորբոքումների, կանացի և խոցային հիվանդությունների դեպքում։
Վադիմ Գամալիա

Վադիմ Ալեքսանդրի Գամալիա (Գամալեա) (հոկտեմբերի 13, 1935(1935-10-13), Դոնի Ռոստով, ՌԽՖՍՀ, ԽՍՀՄ - հոկտեմբերի 13, 1995(1995-10-13), Մոսկվա, Ռուսաստան), խորհրդային ռուս երգահան, էստրադային երգերի հեղինակ, ինչպես նաև ֆիլմերի և մուլտֆիլմերի երաժշտության հեղինակ։ ԽՍՀՄ Երաժիշտների միության և ՌԴ Երաժիշտների միության անդամ։


== Կենսագրություն ==
Ծնվել է Դոնի Ռոստով քաղաքում։ Ավարտել է Ռոստովի Արվեստների ուսումնարանը և Մոսկվայի կոնսերվատորիան։ Հայտնի է որպես մի տասնյակ երգերի հեղինակ, այդ թվում 1970-ականների սուպերհիթ՝ «Строгий капрал» (Как хорошо быть генералом…) երգի, որը կատարել են Վադիմ Մուլերմանը և Էդուարդ Խիլը։ Վադիմ Գամալիայի երգերը կատարել են Իոսիֆ Կոբզոնը, Լյուդմիլա Զիկինան, Գալինա Նենաշևան, Նինա Բրոդսկայան, Հելենա Վելիկանովան, Աիդա Վեդիշչևան, Վախթանգ Կիկաբիձեն, Լև Լեշչենկոն, Յուրի Գուլյաևը, Ռաիսա Նեմենովան, Էդիտա Պիեխան և այլք։
Վադիմ Գամալիան մուլտֆիլմերի և ֆիլմերի երաժշտությունների հեղինակ է, որոնց թվում է ռեժիսոր Ռոման Կաչանովի «Ձեռնոց» մուլտֆիլմը, որը մի քանի կինոփառատոնների մրցանակակիր է։
Համագործակցել է «Земляне» խմբի հետ։


== Մահ ==
Թալանվել և մահացել է իր վաթսունամյակի օրը Մոսկվայում, Տվերսկայա փողոցում։


== Ֆիլմագրություն ==
1950՝ «Աղվես-շինարար»՝ մուլտֆիլմ
1963՝ «Երկուշաբթի՝ բարդ օր»՝ ֆիլմ, ռեժ. Իվան Լուկիսնկի
1966՝ «Ժու-ժու-ժու»՝ մուլտֆիլմ
1966՝ «Պոչեր»՝ մուլտֆիլմ
1967՝ «Էվրիկա»՝ մուլտֆիլմ
1967՝ «Ձեռնոց»՝ մուլտֆիլմ
1968՝ «Մրցակիցներ»՝ մուլտֆիլմ
1969՝ « Առևանգում»՝ (համահեղինակությամբ)՝ երաժշտական ֆիլմ, ռեժ. Յուրի Սաակով
1970՝ «Երկաթե դռան գաղտնիքը»՝ ֆիլմ երեխաների համար։


== Ծանոթագրություններ ==


== Արտաքին հղումներ ==
Վադիմ Գամալիա (անգլ.) Internet Movie Database կայքում
Աղվեսի քար

Աղվեսի քար, վայր ՀԽՍՀ Գուգարքի շրջանի Անտառամուտ գյուղի մոտ, Նավերի ձոր հանդամասում։ Այդտեղ կան հին բերդի ավերակներ։


== Ծանոթագրություններ ==
Գոյաբեյրա (Մինաս Ժերայս)

Գոյաբեյրա (պորտ.՝ Goiabeira), համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Րիու Դոսի նահանգի Կենտրոնական մասում։ Մտնում է Այմորես գավառի կազմի մեջ։ Բնակչությունը կազմում է 2711 մարդ՝ 2006 թվականի տվյալներով։ Գրավում է 111,592 կմ2 տարածք։ Բնակչության խտությունը կազմում է՝ 24,3 մարդ/կմ2։


== Պատմություն ==
Քաղաքը հիմնադրվել է 1997 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 9.955.066,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.669,39 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,670 (տվյալները ՄԱԿ-ի զարգացման ծրագրի)։
Պավլովիչի (գյուղ, Լոկաչինի շրջան)

Անվան այլ կիրառումների համար տե՛ս՝ ՊավլովիչիՊավլովիչի (ուկրաիներեն՝ Павловичі), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1545 թվականին։
2001 թվականի տվյալներով Պավլովիչի գյուղում բնակվում էր 617 մարդ։ Բնակավայրը զբաղեցնում է 0,618 կմ² տարածք։ Բնակչության խտությունը կազմում էր 998,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Plasan Sand Cat

SandCat  (եբր.՝ פלסן קרקל), իսրայելական Plasan փոքր ընկերության՝ Ford F550 պիկապների կարճացված շասսիի վրա նախագծած և 2005 թվականից արտադրվող զրահամեքենա։ SandCat մեքենաները բավականին տարածված են տարբեր երկրների իրավապահ մարմիններում, օգտագործվում են առնվազն 15 երկրներում, ինչպես նաև արտադրվում են ԱՄՆ-ում (Oshkosh Corporation ընկերություն) և Մեքսիկայում։


== Պատմություն ==
SandCat-ը առաջին անգամ հրապարակոյնորեն ներկայացվել է «Կարակալ» անվնումով AUSA ցուցահանդեսումում 2005 թվականիի հոկտեմբերին, այդ ժամանակից ի վեր մեքենաները ներկայացվել են տարբեր ցուցահանդեսներում, այդ թվում՝ Փարիզի 2005 թվականի 2005 Milipol իրավապահների ցուցահանդեսում, 2006 թվականի Mid-America բեռնափոխադրումների ցուցահանդեսում և 2006 թվամանի «SandCat» կոչվող Eurosatory ցուցահանդեսում։
2008 թվականի հունիսին SandCat-ը ներկայացվել է նաև որպես Oshkosh Defense ընկերության արտադրանք։ Այժմ այն հիմնված է 8 տոննա քաշով F550 շասսիի վրա և նախատեսված է լրացնել զրահապատ HMMWV-ի և սպասվող JLTV-ի միջև եղած բացը։
Զրահամեքենան մասնակցել է Աֆղանստանի և մեքսիկական թմրանյութերի պատերազմներին։ Իսրայելում մեքենան օգտագործում է սահմանային ոստիկանությունը։ Մեքենան ունի ականադիմացկուն հատակ։
Գնորդի կարիքներին համապատասխան զրահամեքենան կարող է համալրվել գնդացիրներով,  ականանետերով կամ հակատանկային կառավարվող հրթիռներով։


== Օգտագործողներ ==

Plasan ընկերությունը նշել է, որ 2004 թվականից ի վեր արտադրվել է մոտ 700 SandCats, և չնայած որ երբեք ամբողջական մանրամասներ չի հաղորդում, բայց հայտնի է, որ աշխատում են հինգ մայրցամաքների առնվազն 16 օգտագործողների մասին.

 Իսրայել
 Ադրբեջան
 Բուլղարիա
 Կանադա
 Չիլի
 Կոլումբիա
 Ղազախստան
 Մեքսիկա
 Նիգերիա
 Լեհաստան
 Հարավային Կորեա
 Շվեդիա
 Ուկրաինա


== Ոչնչացում ==
2020 թվականի հայ-ադրբեջանական պատերազմի ընթացքում հայկական զինուժը Բերձորի հարակից անտառներում Sand Cat-եր է ոչնչացրել։


== Ծանոթագրություններ ==